สวัสดีครับที่ปลายองคชาตของผมมีรอยดำๆ เป็นมาหลายปีแล้ว ไม่มีอาการคันหรือเจ็บใดๆ เลย อยากทราบว่ามันคืออะไรครับ มีอันตรายอะไรมั้ย แล้วจะมีวิธีทำให้มันหายไปได้อย่างไรบ้างขอบพระมากครับ
สวัสดีค่ะ รอยดำที่ปลายองคชาต ตามรูปดังกล่าว อาจเป็น- post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการเคยมีผื่นคัน การสัมผัสโดนสารเคมีบางชนิด เช่น จากสบู่ น้ำหอม ผงซักฟอกหรือน้ำยาปรับผ้านุ่มที่ตกค้างที่กางเกงใน หรือเกิดหลังจากที่เคยมีแผลมาก่อน หรือจากที่มีการเสียดสีบ่อยๆ ก็ได้- เป็นไฝ (melanocytic nevus) มีหลายลักษณะด้วยกัน อาจจะเป็นแบบเรียบๆ หรือเป็นตุ่มนูนขึ้นมา อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ มีขนาดได้ตั้งแต่ประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้หากรอยดำดังกล่าว เป็นมาหลายปีแล้ว ไม่ขยายขนาดขึ้น ไม่เจ็บ ไม่ปวด ไม่คัน ก็ไม่ได้อันตรายอะไร ไม่จำเป็นต้องรักษาอะไร แต่หากต้องการให้รอยดำหายไป ก็ควรไปพบแพทย์เฉพาะทางผิวหนังเพื่อรักษาค่ะ ซึ่งอาจมีการให้ยาทาหรือร่วมกับการทำเลเซอร์ค่ะ